| DE EODEM . | Omnibus présentes litteras inspecturis , officialis curie Belvacensis , salutem in Domino . Noverint universi quod , in nostra presentia constituti , Symon de Villario et Amelina , uxor sua , recognoverunt se contulisse fratribus militie Templi ducentas quinquaginta libras par ad emendos redditus ad eisdem fratribus libere et absolute iure perpetuo possidendos , cuius collationis obtentu par iidem Symon et A . concessi sunt coram nobis prefati fratres concesserunt eis ad vitam suam quicquid habent apud Villarem Sancti Pauli et apud villam que vocatur Riu , scilicet , apud Villare , quadraginta solidos et novem denarios Parisiensis , capitalis census et sex capones et duas gallinas et tres minas et dimidium avene ; que dimidia mina redditur in tercio anno et dicte tres mine quolibet anno redduntur , et septem modios vini , septem quartis minus , et omne foragium vini et roagium que habent de hospitibus suis in dictis villis manentibus , et duas vineas quas in dicta villa de Villari habent et omnia jura et justicias quas in dictis villis habent , videlicet in censualibus et in omnibus hominibus suis de Villari , in quibus omnes justicias et jura habent ut dictam preterquam in domo Petri de Moysicourt et domo Rainaldi Majoris . Ita quod si alter ipsorum decesserit , reliquo superstite , omnia supradicta a prefatis fratribus eisdem prefato modo concessa superstes , quandiu vixerit possidebit . Hec autem recognoverunt et consessi sunt eis consessa fuisse sub hiis conventionibus a fratribus supradictis videlicet quod nullo modo licebit eis vel alteri eorum res supradictas vel aliquam earum eis a dictis fratribus prefato modo concessas , vendere vel donare , vel permutare , vel impignorare , vel in manum alterius aliquo modo ponere , sive heredis sui sive alteri cuiuscumque . Preterea non licebit eis , vel alteri eorum ab hospitibus sive hominibus predictorum fratrum predictarum villarum presentibus vel futuris , ultra debita et consueta servicia sive consuetudines , aliquid exigere vel extorquere , vel ipsos hospites vel homines contra iusticiam aliter aggravare . Quod si forte facere presumpserunt conquerentes super hiis ad eosdem fratres querimoniam impune deferre poterunt et dicti scilicet Symon et A . uxor eius vel alter eorum ab huiusmodi injuriis et gravaminibus per thesaurarium domus Templi Parisiensis , qui pro tempore fuerit , desistere tenebuntur . Tenentur etiam dicti Symon et A . eius uxor fide super hoc in manu nostra praestita corporali conventiones predictas et res eis ab eisdem fratribus militie templi prefato modo concessas tenere et fideliter observare . Nec permitent homines sive hospites eorumdem fratrum dictarum villarum poessessiones suas in toto vel in parte in manum mortuam ponere , nisi de consensu eorumdem fratrum . Post decessum autem eorumdem Symon et A . eius uxoris , omnia prenotata eis a saepe dictis fratribus prefato modo consessa , cum fructibus illius temporis ab illis vel eorum altero non perceptis , ad saepedictos fratres absolute et libere revertentur . Volunt etiam quod si ipsi vel alter eorum vel heredes vel quicumque successores eorum vel alterius eorum contra predicta vel aliquod predictorum attentare presument , ipsos vel illum ex eis qui contra promissa faceret , eos excomunicaremus et excomunicatos faceremus publice nuntiari . Donet prefatis fratribus super promissis et quolibet premissorum esset plenarie satisfactum . In cujus rei testimonium presentes litteras sigillo curie Belvacensis fecimus sigillari . Actum anno Domini Mº CCº XXXº septimo , mense octobri .